Truslen fra højrepopulismen | Information\nHvor utroligt det end lyder, så har DF-politikerne i det moderne Danmark med held kunnet gennemføre en politisk mobilisering ved at appellere til fordomme, xenofobi og gamle religiøse klicheer. Den politiske retorik har været grov og hadefuld, men den har virket, siger Curt Sørensen.\nGennem de sidste 20-30 år er en stribe af højreradikale og højrepopulistiske partier vokset frem i en række europæiske lande. Der kan her identificeres en række fællestræk, såsom fjendtligheden mod etniske minoriteter, den radikale nationalisme og den populistiske politiske stil. Partierne er dog også indbyrdes noget forskellige. Dansk Folkeparti (DF) henregnes normalt i forskningen til denne gruppe af partier, selv om der også her kan konstateres et nationalt særpræg.\nDF har siden sin stiftelse for det første udfoldet en efter danske forhold ekstrem politisk retorik mod 'de fremmede'. DF har her først og fremmest angrebet deres religion, men også hele deres civilisation og historie. I DF-politikernes optik har Alhambra aldrig eksisteret, araberne byggede aldrig vandingsanlæg, og de genopdagede aldrig Aristoteles. Hvor utroligt det end lyder, så har DF-politikerne i det moderne Danmark med held kunnet gennemføre en politisk mobilisering ved at appellere til fordomme, xenofobi og gamle religiøse klicheer. Den politiske retorik har været grov og hadefuld, men den har virket.\nDertil kommer, at DF's demokratiforståelse er problematisk. DF er ganske vist ikke, som det fremtræder i dagens Danmark, et fascistisk parti, som vi kender dem fra mellemkrigsårenes Europa. Det bekender sig til 'det danske demokrati', og det har ikke noget SA, som det sender ud i gaderne. Det behøver det heller ikke med den magtposition og den medieforkælelse, som partiet allerede har opnået. DF opfatter tydeligvis demokrati som et majoritetsvælde styret af DF. Der er ingen respekt for afvigende meninger og kritiske holdninger. DF har krævet forskere afskediget fra deres stillinger og hele institutter nedlagt, fordi partiet ikke brød sig om de pågældende forskeres meninger, mens man omvendt har sikret bevillinger til personer og institutter, som man regner med kan levere forskningsresultater, der er skræddersyet til DF-politikernes ideologiske formål. Det har åbent antastet en tidligere højtstående PET-medarbejders ytringsfrihed og offentligt beklikket en forfatningseksperts kompetence, blot fordi de udtalte sig på tværs af partiets linje. Søren Esbersen har offentligt kritiseret tv-serier som Matador, Krøniken eller Livvagterne, fordi de ikke passer ind i DF's verdensanskuelse, og Pia Kjærsgaard vil have en anden og politisk styret kunst.\nTilbagevendende antaster partiet magtens tredeling, et grundprincip i den demokratiske retsstat. DF-politikerne antaster pluralisme, ytringsfrihed (med mindre denne skal bruges til at praktisere hate speech), mindretalsbeskyttelse, menneskerettigheder, magtens deling, retsstaten, samt fri og uafhængig forskning og kulturliv, elementer som er lige så vigtige i et fungerende demokrati som flertalsstyret. Den mest fatale demokratibrist er imidlertid forestillingen om den rene, rensede nation. Det er ikke mindst her, man kan få associationer til mellemkrigsårenes fascistiske og højreradikale bevægelser, hvor netop forestillingen om et nationalt Volksgemeinschaft (folkefællesskab), renset for påståede unationale og racefremmede elementer var det centrale element i bevægelsernes ideologi og praksis.\nMange fra Erik Meier Carlsen til Rune Lykkeberg, for slet ikke at tale om mainstream statskundskaben, fremstiller dette som et harmløst fænomen: DF artikulerer jo blot en kulturel underklasses protest mod kultureliten og de tidligere magthavere. Problemet her er for det første, at teorien og begrebet om en 'kulturel overklasse' foretager en vægtning af samfundsmæssige og politiske magtrelationer, der er helt grotesk. Samtidig blokerer tesen for en dyberegående erkendelse og passende analyse af de store problemer, der faktisk plager de udviklede lande i dag, f.eks. netop problemet med den sociale solidaritet, problemet med demokratiets fremadskridende forfald og truslen fra den nye højrepopulisme.\nVærdier er undergravet\nEn anden akse i diskussionen er spørgsmålet om 'værdikamp'. Men hvad er det egentlig for værdier, vi faktisk har, og som er dominerende? Det er egoisme, grådighed og forbrugerisme. Det traditionelle samfunds værdier er for længst blevet undergravet først af den moderne industrielle kapitalismes revolutionerende omvæltning af alle sociale forhold og værdier og i dag af den globale kapitalismes fremtrængen over hele kloden og kommercialisering af alle livsforhold.\nDen begyndende opløsning af den sociale orden, den svækkede sammenholdskraft og den øgede ustabilitet skaber så endnu en gang i Europas udviklingshistorie en længsel efter orden, fællesskab og identitet, en identitet og en mening, der i en perverteret form tilbydes af den nye højrepopulisme som et 'fællesskab' og en 'identitet', der fremkommer gennem den negative afgrænsning over for 'de andre'. Der er her sat en proces i gang, som er overlejret og forstærket af demokratiets krise. Vores politik er nemlig også blevet forvandlet. Som påvist af den norske magtudredning er demokratiet ved at 'forvitre'. Selv i rodfæstede demokratier som de skandinaviske er denne proces vidt fremskreden. De store folkelige bevægelser for demokratisk deltagelse og den klassiske demokratiske politiske kultur er forsvundet. I stedet er trådt det, som Tim Knudsen kalder et 'markedsdemokrati', hvor atomiserede forbrugere kan vælge mellem de varer, som de konkurrerende politiske firmaer udbyder under overdådig udfoldelse af reklamer og spin. Den genuine demokratiske deltagelse og den demokratiske medborger er væk, og politikerne er blevet forvandlede til magtens professionelle teknokrater og kræmmere. Hele det politiske system er blevet mere labilt, og den nye højrepopulismes demagoger er her som fisk i vandet. Højrepopulismens livsbetingelse er den krakelerede sociale orden, det svækkede demokrati og den forsvundne demokratiske medborgerkultur.\nDen sociale frustration søger i stedet i vid udstrækning over i den nye højrepopulisme. Lige så stille, lidt efter lidt, er højreradikalismen nemlig igen blevet legitim. Højreautoritære, fascistiske og nazistiske holdninger, opfattelser og bevægelser havde været utroligt stærke i mellemkrigsårenes Europa og videre frem til vendepunktet i Anden Verdenskrig, men led midlertidigt en tilbagegang efter krigen. I dag er det anderledes. Generelt er det i dagens Europa ikke så slemt at være højreradikal, som det var i 1945.\nHøjrepopulismens magtlystne politikere fik (endelig) også forærende et nyt mobiliseringsgrundlag frembragt af globaliseringen. Den globale økonomiske ulighed, krige rundt omkring og nye flygtningestrømme skabte problemer: De så her et nyt hadeobjekt. En politisk agitation og hate speech, der rettede sig mod 'de fremmede' og som mobiliserede på et sådant grundlag, samtidig med at man oprullede billedet af en dødelig trussel mod de vestlige lande, kunne for dem åbne et politisk rum og måske endda vejen til magten.\nHele denne udvikling er så farlig, fordi civilisationens fernis er så tynd. Urgamle instinkter for vold, aggression og tilintetgørelse vækkes let til live. Som den tidligere KZ-fange Primo Levi har udtrykt det: »Den opfattelse, at enhver fremmed er en fjende, ligger dybt begravet i alle som en latent infektion, og dens yderste konsekvens er koncentrationslejren.«\nDen sociale orden er ved at gå i opløsning, demokratiet er i en proces af forvitring, og den nye højrepopulisme er måske slet ikke noget harmløst fænomen, men en blanding af noget gammelt og foruroligende bekendt og noget nyt og uheldssvangert, en mulig protofascisme, men model det 21. århundrede.\nAnders Fogh RasmussenAristotelesErik Meier CarlsenPia KjærsgaardRune LykkebergTim Knudsen\n04. september, 2009 - 15:33\nDET DIKTATORISKE DEMOKRATI.\nDrivkraften bag den liberale politik er trangen til af få endnu større frihed, og den ubetingede frihed er det rene anarki, som de liberale anklager andre for. I den nyliberale udgave er kapitalismen indordnet og leverer altså konkurs, kaos og katastrofe - præsenteret af det moderne samfunds utæmmede scenarium af globale kapitalbevægelser, uheldsvangre militærudgifter og kommende valutaopløsninger. Parlamentarismen er blevet figenbladet for markedskræfternes frie konkurrence, og grundloven synes kun at bestå af retten til uhæmmet ytringsfrihed over for alt fremmedagtigt, hvor demokratiet ikke mere er venlighed og tolerance over for andre, men et apparat, der i frihedens navn producerer mange fjender og få venner. Væksten er selve værdien, forbrugerne menigheden, og vi kvæles i frihed for at undgå følgerne.\nDet var ikke det, som vi drømte om i 45, men det, som vi kom fra. Alle parter havde tabt, men vi troede dog på frihed og vandt også nogle fælles menneskerettigheder, som politikere fra Venstre og Dansk Folkeparti ønsker fjernet, vi kom fra krig og fik mere krig, vi byttede rollen som besatte ud med besætterens. I verden er megen uret blevet ret og loven et skalkeskjul for at udelukke de retsløse, og terrorloven er blevet, som PET antyder og POT afslører, retten til at terrorisere. Derfor væbner vi os, foreløbig med tålmodighed.\nVi er kastet ud i en ny religionskrig, hvor videnskab og oplysning har ringe kår, hvor en moderne ateismetro kæmper med konfessionerne om de guddommelige universalier, mens de mange højreradikales uforsonlige kamp mod muslimerne forstærker deres traditionsrige kamp mod venstrefløjen. De socialdemokratiske ideologer indlemmer de socialdemokratiserede folkesocialister i deres århundredlange kamp mod kommunister og socialister, under Besættelsen med Gestapos hjælp. Borgerligheden har i det glade frihedsvanvid fremmanet et demokrati og en humanisme uden den frihed og det fællesskab, som kendetegner socialismen. Derfor er vi rede til at fortsætte modstandskampen fra 30' og 40'erne, om nødvendigt med mange midler.\n04. september, 2009 - 15:44\nFremragende artikel af Curt Sørensen!\n04. september, 2009 - 16:07\nMå jeg ha' lov at være helt enig med Per Thomsen\n04. september, 2009 - 21:19\nKan slet ikke kende Danmark mere. Vi oplever fremmedhad fra folketingets talerstole og daglige ydmygelser af muslimer i medierne. nu er en præst der har vist barmhjertighed blevet stukket af BT og meldt til politiet af en konservativ politiker.\n04. september, 2009 - 21:44\nSådan en flok gammel kommunister skal man da lede længe efter.\nDet er jeres hovedløse pladder humanisme dikteret direkte fra Moskva, der har ødelagt vores land og den retfærdige samfunds model det hele byggede på.\nDet er sgu jer der har savet den gren over vi alle sad på. Og nu tuder I og giver alle andre skylden føj\njo tak giv os DDR tilbage.\n04. september, 2009 - 23:09\nI Politiken kan man læse at Læger, socialrådgivere, jordemødre, advokater og masser af private borgere hjælper i et hemmeligt netværk afviste irakiske asylansøgere med husly, tøj, mad, juridisk assistance og lægetjek.\nDet er jo præcis sådan som forholdene var under besættelsen, hvor man hjalp jøderne. Og det er jo desværre ikke det eneste lighedspunkt til dengang, hvor det også var fascisterne der bestemte farten i Danmark.\n04. september, 2009 - 23:13\nTja, så herligt vidt har vi drevet det, at man uden blusel kan kalde folk, der opfører sig anstændigt, for "gammelkommunister og hovedløse pladderhumanister" - en smuk bekræftelse af alt, hvad Curt Sørensen skriver i sin artikel.\nFor resten interessant, at min stavekontrol ikke kender ordet "pladderhumanister" ...\n05. september, 2009 - 00:44\nDenne udvikling startede vist først i Frankrig en gang?, siden kom den til Danmark. En af grundene (eller grunden?) til at den slå rod i netop Danmark skal sikkert findes i det forhold, at siden 1920 (ca.) er Danmark blevet det sted, hvor danskerne bor. Og hvor der var fra statens side i alle årene op til omkring 1970/1980 eller måske ligefrem 1990? var en ideologi som tilsagde at alle skulle tale et pænt rigsdansk, også i skolen, ja endog i skolegården i frikvartererne skulle der tales dette rigsdanske (som dog vist er en sjællandsk dialekt?). En af mine tidligere kolleger kunne fortælle mig, at hun talte dialekt derhjemme og dansk i skolen.\nFor at sætte der her i perspektiv kan man på SVT1 se en glimrende udsendelse om dialekter og accenter mm. som fortæller en fascinerende historie om at der faktisk går en linje midt inde i de smålandske skove tror jeg, hvor folk på den ene sider taler skånsk og på den anden side taler svensk. Diftonger skulle vist være forklaringen herpå...\nPointen er at svenskerne er vant til at høre svensk på skånsk, på norbottensk, og på finlands-svensk; danskerne vil ikke høre på folk som har den mindste accent eller dialekt. Man skal tale dansk, hvad det så end er. Hvis man bosætter sig i Nordjylland kommer man til at nordjysk, på Fyn kommer man til at tale fynsk og ude vestpå taler man vestjysk. Eller i hvert fald regionalsprog.\nDansk Folkepartis insisteren på at folk fra udlandet taler dansk tyder på at de ønsker en tilbagevenden til et samfund med traditionelle værdier, også kaldet den enkle vareproduktion (for nu at bruge en term låndt fra den historiske materialisme); Dansk Folkeparti ønsker sig sikker tilbage til tiden omkring 1960, vil jeg tro eller måske 1965, i hvert fald et år før det de betegner som syndefaldet sket, nemlig året 1968, hvor alle de traditionelle værdier stod for fald, ifølge DF.\nTragisk er det blot at konstatere at hippierne mm. faktisk forsøgte at redde nogen af bonde-samfundets værdier omkring fællesskab mm. ved at flytte sammen i stor-familier i kollektiver mv. Også de protesterede mod materialismen, og forbrugerismen mm. Lige lidt hjalp det; egoismen, konsumismen og grådigheden kender ingen grænser. Især kapitalfondene, og korporationerne, de store selskaber, opkøber og lukker firmaet på stribe - for at få profit til aktionærerne.\nI alt dette opstår så et tomrum, hvor f.eks. mennesker uden uddannelse eller med lavt-uddannede bliver presset ud af deres arbejde af f.eks. polakker, tyrkere eller andre udlændinge. DF tilbyder en nem løsning for dem; udlændingene skal ud. Det [.....] skyld det hele, indsæt selv passende ord i i [....]. Kort sagt: frygt virker. Goebbels, Himmler, Heydrich mv. vidste dette, pol Pot vidste det også, vestlige samfund ved det også.\nJeg aner ikke om demokratiet er ved at forvitre. Hvis det er ved at forvitre i de skandinaviske lande er det vel fordi vi ikke har nogen Forfatningsdomstol som f.eks. Tyskland og Frankrig har til at sørge for, at politikerne ikke går over stregen; hvis de gør, så give dem et gok i nøden, så de holder sig indenfor stregen. I Tyskland f.eks. opretholder Forfatnings-domstolen demokratiet ret striks og hårdt. Og tolker Forfatningen ret stramt og striks, med klar fordel til den enkelte tyske borger, ikke til staten.\nMere principielt kan man vel sige, at vi har love og regler i en rets-stat, netop fordi de skal beskytte os mod vor egen skygge, dvs. det vi gerne vil naturligt (f.eks. hævn mm) og sørge for at vi hæver os op over vore basale instinktive natur. Det er vel det som hedder vestlig civilisation, om hvilket Gandhi engang udtalte, at det syntes han da så sandelig var en god idé. Jeg er ikke så sikker på, at han ville have syntes det, havde han vidst hvad denne vestlige civilisation ville føre til her i Danmark og andre steder i Europa.\n05. september, 2009 - 03:18\nSmukt, velskrevet og til kærnen i et politisk problem som i tiltagende grad gennemsyrer vores samfund.\n06. september, 2009 - 21:19\nJa og hvis vi bare kunne blive af med DF, så ville alt jio blive godt.\nHvis man som Curt Sørensen ser højrepopulismen som en reaktion på kapitalismens fremmarch, så indeholder noget højrepopulisme vel også en form for kapitalismekritik.\nHer er det vel nødvendigt, at skelne mellen forskeliige former for højrepopulisme.\nDF er nok ikke et ekstremt højrepopulistisk parti. De virker mere bekymrede for den erosion af værdier, som følger af kapitalismens fremmarch med eroderingen af grænser o.s.v, nøjagtig som nogle vestreorienterede som Curt Sørensen er, Forskellen er vel at DF foreslår nogle andre løsninger .\nMere ekstreme højrepopulister som nazisterne ligger faktisk tættere på liberalisternes socialdarwinistiske syn på verden, hvor den stærke skal herske over den svage, hvilket så også udmønter sig i en ideologi om en overlegen race og racerenhed o.s.v .\nProblemet er vel at store dele af venstrefløjen ikke formår at skelne mellem de forskellige former for højrepopulisme og heller ikke kan finde ud af hvilket ben de skal stå på i forhold til liberalisme. Venstrefløjen hylder på den ene side begrebet om "frihed" ligesom liberalister gør det., men det har for nogle dele af vesntrefløjen udviklet sig til en form for lilleskole-logik, hvor frihed er bliver målt på antallet af regler. Jo færre regler, jo mere frihed, synes logikken at være. Som konsekvens er dele af venstrefløjen nærmest blevet liberalistiske og er parat til at acceptere næsten hvilken som helst udvikling, fordi det at gribe ind overfor det, fordi det ville være det samme som at opstille regler. Istedet for bare at affærdige DF som højrepopulistiske, ville det være smartere mere nøjagtigt at se på hvad det er for nogle problemer og hvilken protest, der ligger bag DF og så foreslå nogle andre løsninger end dem DF kommer op med.\n06. september, 2009 - 23:26\n"Mange fra Erik Meier Carlsen til Rune Lykkeberg, for slet ikke at tale om mainstream statskundskaben, fremstiller dette som et harmløst fænomen: DF artikulerer jo blot en kulturel underklasses protest mod kultureliten og de tidligere magthavere. Problemet her er for det første, at teorien og begrebet om en ‘kulturel overklasse’ foretager en vægtning af samfundsmæssige og politiske magtrelationer, der er helt grotesk."\nTak til Curt Sørensen for at minde os om, at det ærværdige Dagbladet Information så sandelig også har sin del af ansvaret og skylden for misæren.\nDet er helt rigtigt når Sørensen skriver at Eric Meier Carlsen og Rune Lykkeberg har anrettet mindst lige så stor skade som de værdipolitiske muskelhunde på Jyllands Posten og de øvrige borgerlige aviser.\n07. september, 2009 - 00:55\n@ Søren Rehhoff (of andre)\nDansk Folkeparti mener da bestemt at hvide mennesker er bedre og mere civiliserede end andre mennesker. De siger det bare ikke så direkte; retorikken er pakket ind i udtryk som 'den vestlige civilisation er den bedste, der findes' og i udtryk som 'den vestlige civilisation er alle andre civilisationer overlegne'. Udtryk og holdninger der kan spores helt tilbage til 1600-1700-tallet, måske begyndende med Linné, fortsættende helt op til vore dage med Johannes V. Jensen, Kipling og såmænd også Churchhill hamselv.\nDansk Folkeparti anskuer kulturelt muslimerne som under-udviklede mennesker, der aldrig kan have demokrati, netop pga. de er muslimer, og må adlyde både Koranen og Allah, som ifølge Dansk Folkeparti forbyder dem at (muslimerne altså) at følge andre bud end dem, som kommer fra Allah og Koranen. Eller som Mogens Camre sagde dei i 2001 'muslimerne skal bo i Muslimland - og det er ikke her', dvs. i et kristent (hvidt) Danmark.\nPia Kjærsgaard har gang på gang argumenteret for at muslimerne skal tilpasse sig og anpasse sig vor danske måde at tænke på, dvs. antage vor vestlige kulturs civiliserethed i modsætning til at at følge Islams bud som jo, ifølge Dansk Folkeparti, gør muslimer til ikke-demokrater.\nIdealet for Dansk Folkeparti er et samfund som det så omkring 1960 eller måske 1965, og et Danmark, hvor alle muslimer var smidt ud af landet. Perfekt ville det samfund være ---- mon dog?\n07. september, 2009 - 09:31\n"Det er vel det som hedder vestlig civilisation, om hvilket Gandhi engang udtalte, at det syntes han da så sandelig var en god idé. Jeg er ikke så sikker på, at han ville have syntes det, havde han vidst hvad denne vestlige civilisation ville føre til her i Danmark og andre steder i Europa." Jeg tror, at han mente, at det ville være en god idé at indføre civilisation her i Vesten, han så jo præcis hvad Vestens fremfærd havde ført med sig, både i Afrika og indien. Jeg tror ikke, at han så os som særlig civiliserede...\n07. september, 2009 - 09:34\nFremragende artikel, i øvrigt!\n07. september, 2009 - 09:38\n'Den vestlige civilisation' Er det den der 'opfandt' holocaust? Eller skal det ikke regnes med?\n07. september, 2009 - 10:38\nJa, men også fra borgerlig synsvinkel er der mørke skyer i horisonten fo demokratiet. Danmark står sandsynligvis over for en økonomisk nedgangstid i og med olien slipper op. Alle prognoser siger vækstkrise specielt for Danmark. Ingen har lovet at Danmark skal være et af verdens rigeste samfund i al fremtid. Og når krybben er tom bides hestene. Populismes gør, at politikerne ikke tør følge velfærds-, skatte- og arbejdskommissionernes helt nødvendige forslag. Dermed forstærkes nedgangen. Oven i dette er der så kommet en ikke-integrerbar gruppe i en homogen befolkning. Det ved vi godt hvem er. Der er ikke noget speceielt dæmonisk over denne gruppe, den er blot svær at blande med majoritetsbefolkningen. det er en realitet, som man ikke kan fornægte. Jeg har absolut ingen sympati med denne religion, men det kunne lige så godt have været en anden gruppe - sigøjnerne, som skaber mindst lige så stort om ikke større had i andre europæiske lande - selv om de har været til stede i århundreder - det er lidt skræmmende! Den økonomiske nedtur i høj grad forårsaget af populisme vil føre til en endnu højere grad af højrepopulisme, hvis det er den korrekte betegnelse for modsætninger mellem folkegrupper.\n07. september, 2009 - 10:56\n"det kunne lige så godt have været en anden gruppe - sigøjnerne, som skaber mindst lige så stort om ikke større had i andre europæiske lande"\nHvad der offentligt siges og menes om romaer i flere central-europæiske lande, tilmed af højt uddannede, oplyste, priviligerede og ellers velafbalancerede mennesker, overgår hvad Mogens Camre kan finde på at sige når han giver den gas.\nPotentialet til en markant forværring af den fremmedfjendske retorik er så afgjort til stede.\n07. september, 2009 - 11:00\nJeg synes nu, at det er for mildt at bruge betegnelsen "højrepopulisme" om noget der reelt er fascistoide tendenser, og kan iagttages over næsten hele det politiske spektrum i Folketinget.\nOg såmænd ikke kun i politik, - jeg sidder og hører P2 på fjernsynet, og imens løber programmet for DR2 over skærmen, og gør mig opmærksom på, at der kommer et program der hedder "SS - Hitlers Elite" - så sandelig: nu er übermensch-chauvinismen blevet stueren ... hvornår skal vi så se dokumentaren "My-Lai - da demokratiets grønne gartnere lugede ud i det røde ukrudt"?\nJeg vil gerne takke for de mange rosende indlæg,en del med vigtige pointer, som jeg vil tænke videre over. Ole Iversen's kommentar skal jeg ikke spilde ord på. Som ganske rigtigt påpeget af Per Vadmand demonstrerer Iversen jo blot rigtigheden af min tese om forgiftningen af den offentlige debat. Søren Rehoffs' indvendinger fortjener derimod en kommentar. Vist er der forskel på højrepopulismen i de forskellige europæiske lande, hvilket jeg faktisk indleder min kronik med at påpege. Men der er altså også nogle lighedspunkter og Dansk Folkeparti falder desværre på centrale punkter ind i gruppen af højreradikale partier i Europa., hvilket jeg giver belæg for. Det er selvfølgelig rigtigt, at tilstrømningen af flygtninge har rejst nogle problemer. Hvis DF's politikere her blot stille og roligt havde påpeget, at dette rejser nogle problemer, så havde det i sig selv været ok. Men de gjorde noget mere og meget mere alvorligt: de udnyttede situationen til i årevis at hetze løs mod 'de andre' og som al erfaring fra Europas ulykkelige historie viser, kan dette være begyndelsen til en fatal udvikling, jfr den tidligere KZ fange Primod Levy's tankevækkende advarsel.\nHvad kapitalismens udvikling angår, er min inspiration her ikke blot den unge Marx, der på et tidligt tidspunkt pegede på det fænomen han kaldte 'fremmedgørelse', men også den national liberalistiske Max Weber, der talte om 'affortryllelsen' af verden og Emile Durkheim, der talte om 'anomi' dv.s. en generel opløsning af alle normer og værdier. Durkheim ( der politisk var konservativ!)påpegede tillige, at intet samfund i det lange løb kan eksistere udelukkende på grundlag af individernes egoistiske egeninteresser. Denne proces af samfundsmæssig opløsning er i dag langt mere fremskreden end da sociologiens klasikere identificerede dens begyndende udvikling. Dertil kommer så oveni det som den norske magtudredning træffende analyserer som 'demokratiets forvitring'. Vi er langt inde i en omfattende samfunds og politik krise og denne, samt den nye bølge af flygtninge og immigranter, er så igen politisk-taktisk blevet udnyttet af højrepopulismens magtsyge politikere. Dette er sygdommen i vores samfund og vores politik.\n08. september, 2009 - 21:58\nTak til Curt Sørensen for det tankevækkende indlæg. Blot en lille kommentar vedr. de manglende stormtropper.\n"Dertil kommer, at DF’s demokratiforståelse er problematisk. DF er ganske vist ikke, som det fremtræder i dagens Danmark, et fascistisk parti, som vi kender dem fra mellemkrigsårenes Europa. Det bekender sig til ‘det danske demokrati’, og det har ikke noget SA, som det sender ud i gaderne."\nOm ikke et SA, de sender ud i gaderne, så et SA de slipper løs i medierne, i læserbreve m.m. med hadske kommentarer, trusler og intimiderende udsagn. Det virker styret og er direkte skadelig for den fri debat og for et ønske om dialog og en fair\nHvem gider i længden skrive læserbreve, indlæg eller artikler, når de afføder et sandt bombardement af svinske hadefulde indlæg. De utilslørede trusler virker desværre også efter hensigten.\n09. september, 2009 - 00:29\nDem som ikke vil lære af historien er tvunget til at genopleve den.\nNazisterne påpegede som de eneste effektivt problemer i Weimar-republikken og fredsslutningen efter WW1, og bakket op af slap modstand og brutal vilje fik de sat sig igennem.\nNår jeg trasker baglæns i denne tråd ser jeg ingen konkrete forslag til hvordan DF skal bekæmpes.\nKun bedrevidende besværgelser, og klappen hinanden på skuldrerne i hvor meget klogere vi er en pøblen, eller var det den onde elite ???\nProblemet er at DF har en pointe, når de påpeger de problemer som globalisering, EU og indvandring skaber i det danske samfund.\nDF er en del af problemet, og ikke af løsningen, men så længe vi stikker hovedet i busken, er de alene på podiet med deres gift.\nDanmark kan ikke frelse hele verden alene, men alligevel er der ingen som sætter spørgsmålstegn ved at nationen er afgrænsningen for velfærdssamfundet.\nDette faktum bærer kimen til chauvinismen.\n09. september, 2009 - 00:33\nSom allerede Bismarck sagde - flertallet har altid uret ...\n09. september, 2009 - 00:35\nSåå - skal det forstås sådan at du er anti-demokrat Weis?\n09. september, 2009 - 00:37\nNej da, jeg er naturligvis ikke enig med Otto von Bismarck, men derfor kan jeg vel godt tillade mig citere manden ...\n09. september, 2009 - 00:40\nJeg mener at Malmzon har en pointe - men jeg mener også at der i den danske virkelighed er andre der har set hans pointe og aktivt forfølger en realistisk politik.\nI den politiske virkelighed kan og må man ikke ignorere at et stort flertal i en befolkning er dybt bekymrede over en udvikling - man er derfor nød til at finde en vej til at imødekomme denne bekymring uden at gå alt for meget på kompromis med sit humanistiske sindelag - det er for mig at se det Sf prøver på og synes at gøre med rimeligt held - socialdemokraterne forsøger sig også men indtil nu har de først og fremmest evnet at kvaje sig den ene gang efter den anden\nnetop, der sidder alt for mange Otto von Bisser i det danske Folketing.\n09. september, 2009 - 00:59\nSom jeg har skrevet før, så mener jeg at DF har klare fascistoide træk, specielt i deres forhold til retsstaten.\nDe vi jo nedsætte flere folkedomstole end Per Thomsen !\nMen hvor nazismeni den forbindelse er en ligegyldig pervertering af standardfacismen, som den opstår i hele syd- og centraleuropa i starten af forrige århundrde, så er det vigtigt at holde fast i hvad fascismens grundkerne handler om.\nKinder, Küche, Kirche !!!\nOg så er vi tilbage ved Søren Espersens muslimske bryster, og din fjendes fjende er din ven.\nDer er ingen tvivl om at DF bruger nogle unaturlige alliancepartnere på deres vej.\nFeminister og gaypride er vel ikke det man normalt forbinder med DF, but anything goes.\nMen hvis man kunne blive fri for Per Thomsens skrigerei, kunne det blive en rigtig god debat, hvad DF egentlig forestiller sig på 5, 10 20 års sigt.\n09. september, 2009 - 01:29\nog et folkeflertal der fastholdes i uproduktiv fremmed angst\n09. september, 2009 - 08:53\nTak til Curt Sørensen for at deltage i debatten. Sørensen har ret i at hvad enten man ser på den nuværende situation gennem Karl Marxs, Max Webers eller Emilié Dukrheims briller, er udviklingen foruroligende, og man kan egentlig kun komme frem til et bestemt resultat, nemlig at Dansk Folkeparti udgør en højreradikal fascistisk trussel.\nDette ikke mindst fordi der i andre dele af Europa er lignende partier der gør sig gældende. Fascisterne er jo for nyligt blevet repræsenteret i Europa Parlamentet osv.\n09. september, 2009 - 14:07\nI vrider jer og vrider jer, men I har selv skabt DF med jeres slatne indvandringspolitik, pladderhumanistiske bedrevidende professorer og et helt ulideligt mindretalsdiktatur, hvor de Radikales lille sekteriske vælgerskare har bestemt alt i værdipolitikken siden krigen.\nDet nuværende flertalsdiktatur er i demokratisk sammenhæng en gigantisk forbedring.\n09. september, 2009 - 15:10\n"I vrider jer og vrider jer, men I har selv skabt DF med jeres slatne indvandringspolitik, pladderhumanistiske bedrevidende professorer og et helt ulideligt mindretalsdiktatur, hvor de Radikales lille sekteriske vælgerskare har bestemt alt i værdipolitikken siden krigen."\nEn hård og brutal dom, der givetvis skal synkes ad flere omgange, hvis den skal glide ned.\nDet er desværre næppe løgn, at DF (og for den sags skyld Fremskriftspartiet) er blevet skabt som følge af, og har fået kontinuerlig næring fra, fordums selvgodhed.\nDet nuværende flertalsdiktatur-koncept, udtænkt af despoten Fogh, er dog ikke en forbedring på nogen måde. Bortset fra at det tydeligt har vist, at riget har brug for gennemgribende demokratiske reformer.\n10. september, 2009 - 10:03\nDen norske magtudredning (tilsvarende den danske) pegede på alvorlige problemer med demokratiet i et Norge der på adskillige punkter minder om det danske. De norske socialforskere bag magtudredningen var også mere kritiske end de danske og ikke 'købt' af VK ... Norge har haft en stærkere centrum-venstre udvikling og en bedre kritik af den neoliberale udvikling, samt knap så kraftig en højrepopulistisk udvikling som her.\nHvad skyldes det? Måske et bedre politisk benarbejde på venstrefløjen i Norge.... i DK ser vi en stigende fremvækst af en lang række demokratiske bevægelser omkring enkeltsager.\nMåske er der håb her for en stærkere samlet modvægt til højrefløjens trods alt spinkle flertal? Og med stigende arbejdsløshed, med VKs satsen på stigende underskud på statsfinanserne og efterfølgende nedskæring på velfærdsstaten vil dele af højrefløjen (også den DFske, der bliver træt af at DF aldrig leverer varen på det sociale og økonomiske område) måske få nok og flytte sig mod venstre, så balancen tipper til den 'gode side'? Man har da lov at håbe?\n10. september, 2009 - 10:04\nOg i øvrigt tak til Curt Sørensen for denne og flere tidligere inspirerende analyser af tendenserne i DK. Disse indlæg har fået drøje hug rundt om på nettet og det har ikke skorpet på tilsvininger fra højrefløjens netbaserede stormtropper!\n10. september, 2009 - 10:41\nHelt enig med Ole Thofte. de hysteriske reaktioner fra det Thofte betegner som "højrefløjens netbaserede stormtropper" viser at Curt Sørensen rammer plet hver gang.\n10. september, 2009 - 13:27\nMan kunne måske tro, at den politiske udvikling forholder sig som den menneskelige, at vi blot venter på, at den unge lemmedasker en dag opnår selverkendelse. Men det er nok naivt og naivt at tro, at vi kan 'få norske tilstande' (der i høj grad var et resultat af VS's lokalkampagner om børn og skole, bl.a. af landssekretær Turid, der senere flyttede til dansk SF). Hvorfor er det så vigtigt at få magten, sålænge vi argumenterer med meninger og værdier?\n10. september, 2009 - 15:05\nKim Vibe: 'Det nuværende flertalsdiktatur er i demokratisk sammenhæng en gigantisk forbedring.'\nHvad mener du? Kan du ikke forklare det lidt nærmere. Mig bekendt er DF, som sikrer flertalsdiktaturet en organisations, som er topstyret og med meget lidt medlemsdemokrati. Desuden er DF et parti med kun een mærkesag og antydningen af en social profil + en række vage løfter om støtte til den 'lile mand', men reelt frafaldes denne støtte altid mhp at styre VK i forhold til mærkesagen. Dvs den lille mands interesser støttes overhovedet ikke af flertalsdiktaturet... hvordan kan det være et gigantisk spring i demokratisk forbedring?\nFor mig at se er det snarere en gang den kloge narrer de mindre kloge og eliten tar alle stikkene hjem. Konkret drejer det sig om at få afviklet velfærdsstaten og lade markedsøkonomien finde indpas overalt. Det er i snævre gruppers økonomiske interesse, men det løser ingen samfundsproblemer (undervisning til alle, boliger, transport sygdomsbehandling, løsning af social uro og kriminalitet osv).DFs vælgere får intet ud af dette, men mister en masse for at kunne fortsætte med en fiks ide om at indvandrerne og flygtningene er årsag til alt ondt her i landet.\n10. september, 2009 - 15:14\nDen nuværende borgerlige regering er på alle områder i langt bedre samklang med flertallet af vælgerne, end det er set under tidligere regeringer. Det er sjældent, at regeringen fortager sig nogetsomhelst, der ikke ville kunne vinde en folkeafstemning.\nStyret har derfor en langt bredere folkelig forandring end set før 2001.\nDet er et demokratisk fremskridt, og da vi lever i et demokrati, vil jeg gå ud fra, at vælgerne er kloge nok til at bedømme, om de får valuta for pengene. Jeg gør i hvert fald.\n10. september, 2009 - 17:10\n."Styret har derfor en langt bredere folkelig forandring end set før 2001."\nRegeringen har indtil videre profiteret af en helt ekstrem international økonomisk højkonjunktur. Og så skader det jo heller ikke at det borgerlige Damark har fået tilkæmpet sig et monopol på massemedier og at det største oppositionsparties ledelse er sammensat af rene umuliusser...\n10. september, 2009 - 18:26\nKim Vibe.... hvor stort flertal af vælgerne mener du er i samklang med den borgerlige regering? Jeg mener det er et ret lille flertal, varierende fra sag til sag.\nDesuden: man kan vurdere ud fra flertal og man kan foretage kvalitetsbedømmelser af beslutningerne (videnskabelig, etisk, konsekvensmæssigt indenlands og udenlands). Det ene udelukker ikke det andet. Hvad mener du om det? Personligt mener jeg at regeringen (og dermed flertallet i befolkningen) har foretaget en række fejldisponeringer og kvaliteten af megen problemløsning ikke er særlig høj.\nEndvidere: kan man vurdere beslutninger blandt vælgerne på grad af informerethed og omtanke omkring beslutningerne? Jeg mener ja, og jeg mener bla den nuværende finanskrise er et resultat af neoliberale tiltag, hvis ansvar er regeringens (og dermed flertallet i befolkningen). Og ligeledes med den katastrofale situation i Irak og Afghanistan .... masser af fejlbeslutninger (i samarbejde med borgerlige regeringer andre steder, fx US og i EU). Det ville være rart hvis der kunne komme en ordentlig debat om dette, med ærlighed og selvkritik fra regeringens (og folkeflertallets side)!\n10. september, 2009 - 19:54\nEt lille flertal er stadig et flertal. Det er stadig et væsentligt fremskridt fra en tid, hvor fem procent af befolkningen havde patent på at dirigere værdipolitiken.\nDu kan have alle dine meninger om regeringen fuldstændigt som du vil, men du kan ikke forvente, at hverken jeg eller resten af det borgerlige flertal giver dig ret. Vi kritiserer ikke beslutninger, vi mener, er rigtige. Og der ingen, der forhindrer dig i at debattere.\n10. september, 2009 - 23:02\nJeg læser altid dine indlæg med interesse, både fordi du altid skriver relativt civiliseret, og fordi du som regel her i bladet udtrykker en mindretalopinion, som du mener er en flertalsopinion i samfundet som helhed.\nDet er generelt stimulerende, skønt somme tider lidt trættende.\nImidlertid må jeg heppe kor med Per Thomsen her:\n>>Og så skader det jo heller ikke at det borgerlige Damark har fået tilkæmpet sig et monopol på massemedier <<\nDenne skade er endnu ikke fuldbragt, men er godt på vej. Jeg er fuldstændig enig i at almindelige mennesker er i stand til at tage rimelige beslutninger hvad angår deres eget liv og landets politik. Dette forudsætter imidlertid, at de får korrekte oplysninger at basere deres beslutninger på. Hvis ikke, ja så tager de altså deres rationelle beslutninger på et fejlagtigt grundlag.\nNu er Danmarks Radio jo stadig delvist objektivt, skønt den siddende regering har arbejdet ihærdigt for at få rundkredspædagoger und andere kulturverbrechern skudt med deres kulturkanoner, men det er også den sidste større bastion af relativ hæderlighed, Hva er der ellers, den mindst ringe? Et par ubetydelige små sager på den yderligste venstrefløj som de kun selv gider læse. Det er småt med objektiviteten.\nDet ser måske ikke så slemt ud endnu - det har ikke varet ret længe, I slumrer stadig sødt, men må jeg give lidt udenlandsk perspektiv?\nI USA - ifald du har glemt det, et land ca. 50 gange større end Damnark - ejes mere end 90% af massemedierne af mindre end 20 af de rigeste familier, og det er på grund af disse, at den amerikanske befolkning lidt efter lidt bliver ført fuldstændigt bag lyset med hensyn til den sygesikringsordning Obama prøver at gennemføre. Der findes ingen objektivitet i de amerikanske medier. Det hjælper ikke at befolkningen er i stand til at forholde sig aldrig så rationelt til den information de får forelagt, hvis denne information er lodret løgn. Selvfølgelig ville jeg osse selv være imod noget hvor alle de ældre skulle slås ihjel.\nUndskyld hvis jeg et øjeblik stiller mig op som bedrevidende, men jeg har nu boet i USA i 30 år og har en meget god føling med hvordan samfundet her fungerer. Jeg har ifølge sagens natur en lidt mindre god føling med det danske samfund fungerer, men dog tilstrækkeligt til at jeg klart kan se, hvilken retning samfundet bevæger sig i:\nAlle de nyliberalitiske tiltag, som begyndte med Schlütter omkring 1980 (og han var vist ellers et ret anstændigt menneske i sammenligning med dem der nu regerer) begyndte osse her med Reagan. Her har de udviklet sig i meget mere groteske former end i Danmark, hvilket får dem til at fremtræde klarere, og det er tydeligt at se, at Danmark simpelthen følger den samme linie, især Under den siddende regering, men endda til en vis grad under Nyrup. Hvor meget af det er et resultat af faktiske aftaler mellem Fogh og Bush, får vi kun lov at gætte på. Mere sandsynligt er det imidlertid, at det simpelthen er et resultat af den neoliberalistiske samfundsøkonomiske model, og den inspiration det afstedkommer, plus pres fra diverse ikke-demokratiske verdensregeringer, såsom Gatt.\nDet der sker i Danmark i disse år er gennemføringen af de værste aspekter af det amerikanske samfund. Når jeg siger at det er de værste aspekter er det fordi jeg gerne vil indrømme, at der også er visse gode aspekter ved det amerikanske samfund. Disse kan imidlertid ikke nødvendigvis overføres til det danske samfund. Lad mig blot sige at de modsvares i Danmark af noget man måske kunne kalde "småhed" - og som historisk har givet sig udtryk i to forskellige ting i Danmark, det ene er janteloven, det andet et ydmygt sammenhold, som på et tidspunkt gjorde damark til et af højst en håndful af de bedste lande i verden, nu er det blot et af de rigeste, og I har kun janteloven tilbage. Det ydmyge sammenhold er gået fløjten.\n10. september, 2009 - 23:21\nJeg er enig med dig i, at mediebilledet på mange måder er blevet tyndere, selvom medieforbruget generelt set er højere. Jeg er dog ikke enig i, at folk bliver præsenteret for løgn og latin. Og jeg kan ikke genkende, at mediebilledet er blevet borgerligt. Snarere mere professionaliseret i takt med at partiaviserne er forsvundet.\nProblemet er jo, at alle undersøgelser viser, at forbrugerne efterspørger dybdeborende og "seriøs" journalistik, men i realiteten, er der ingen, der gider at betale for det eller har tid til at læse det, når det kommer. Så det er et af informationssamfundets paradokser.\nEn liberalisering af Danmark var i mit verdensbillede en nødvendighed. På et tidspunkt lige efter murens fald stod vi kun lige under Cuba og Nordkorea i økonomisk ufrihed, så det var på tide.\nJeg mener ikke, at det, du kalder det ydmyge sammenhold er forsvundet, men jeg er bange for at det langsomt uddør. Det, tror jeg ikke, har så meget med liberalisme at gøre, som at Danmark bliver mindre og mindre homogent med tiden.\nVi har lighedskultur her i landet, der er ret unik. Den kommer ikke til at overleve i et multikulturelt samfund.\nTak for de venlige ord iøvrigt.\n11. september, 2009 - 00:20\nJeg kan se Bob at vi oplever mange ting på stort set samme måde, du fra USA og jeg her fra Australien. Som det ser ud for mig så synes danske politikere og ledende kredse generelt - især (men ikke kun) dem der orienterer til højre - i enestående grad at mangle evne til selvstændig tænkning og en ægte dansk eller i det mindste europæisk vision.\nDet er sgu fuldkommen som med disse åndssvage sang- og danse konkurrencer på TY samt Lykkehjulet og hvad ved jeg. Alt bliver kritikløst oversat og hentet hjem fra udlandet (især USA) for så at blive præsenteret som nyt og genialt på den hjemlige scene.\nIkke mindst 'kulturkampen' er et enestående eksempel – rent fordummende plagiat.\nDe gamle borgerlige partier - konservative og venstre især – synes ikke at evne en eneste selvstændig tanke eller vision. Selvom der er flere begavede folk i deres rækker – så foretrækker lederne og flertallet i de partier at lytte til dårligt oversat mainstream. Desværre synes det også langt hen at være tilfældet med Socialdemokraterne også – det er når de tænker overhovedet og ikke ligger i konstant visionsløst vildrede med sig selv. EL er nærmest blevet indbegrebet af vildrede og manglende evne til at analysere, tænke nyt visionært og selvstændigt. De eneste partier som synes at evne noget i den retning er DF og SF på hver deres måde – så kan man li måden eller ej.\n11. september, 2009 - 00:30\nIkke for noget Henning Ristinge men Lykkehjulet blev altså sendt sidste gang i 2001. Er du helt sikker på, at du har føling med de forhold, du udtaler dig om?\n11. september, 2009 - 00:33\nDet er ikke mindst beklageligt fordi det man importerer så kritikløst er - værdipolitik - og det ofte synes at ske uden smålig skelen til egne værdier\n11. september, 2009 - 00:37\n."Det er ikke mindst beklageligt fordi det man importerer så kritikløst er - værdipolitik - og det ofte synes at ske uden smålig skelen til egne værdier."\nVi kan kun være enige om at det er beklageligt at SF har overtaget Dansk Folkepartis værdipolitik, der er planket direkte fra George W. Bush og hans neokonservative venner...\n11. september, 2009 - 05:19\n"Søren Esbersen har offentligt kritiseret tv-serier som Matador, Krøniken eller Livvagterne, "\nMen sjovt nok ikke vores standup'er, som jo om nogen burde være bærende i en stolt tradition for politisk satire ... men ak...\nTil almindelig oplysninge, det er en ære for en kunstner at blive undsagt af Søren Espersen...\n11. september, 2009 - 09:52\nUanset hvordan vi er havnet her, må vi se på de kolde facts. Punkter, der kan identificere en facistisk kultur er bl.a.:\n- kraftfuld udtryk for nationalisme\n- tendens til at negligere vigtigheden af menneskerettigheder\n- identifikation af eksterne eller interne fjender / syndebukke som et overordnet formål (såsom jøder, arabere, islam, kommunisme, terrorisme, sorte, sydamerikanere, mv.)\n- kontrol af massemedier\n- besættelse af national sikkerhed\n- selvudnævnelse af religion og den styrende elite\n- beskyttelse af magt og interesseområder fra udvalgte virksomheder og den styrende elite\n- arbejdsstyrken under kontrol, undertrykt eller elimineret\n- respektløshed, kontrol og undertrykkelse af intellektuelle og kunsten\n- besættelse af kriminalitet og straf\n- udtrykkelig nepotisme og korruption\n- valgfusk og stemmemanipulation\n- kontrol og udnyttelse af det juridiske system\nHvor mange krydser kan *du* sætte her?\n11. september, 2009 - 16:34\nTak til Hans Kristiansen, Ole Thofte og Per Thomsen for deres påvisning af den generelle tilsvining af den offentlige debat, en 'debat'form vi også kan se et par eksempler på i nogle af indlæggene i diskussionen her. Udtrykket "højrefløjens netbaserede stormtropper" er særdeles rammende. Det vil jeg ved passende lejligheder anvende fremover. Der kommer sikkert desværre masse af sådanne lejligheder.


Noma tester oste fra Danmarks mindste mejeri | Syd- og Sønderjylland | DR\nNoma tester oste fra Danmarks mindste mejeri\nMejerist troede det var løgn, da Noma bad om smagsprøver.\nDanmarks mindste mejeri, Elmegården i Sommersted, er blevet testet af Noma, der er en af verdens bedste restauranter.\n200 kilo ost, 100 pakker smør og 35 liter gammeldags kærnemælk.\nSå meget kan mejeriet Elmegården i Sommersted producere på en uge. Sammenlignet med andre mejerier i landet er Elmegården det mindste, og alligevel er produkterne landskendte.\nRygtet om det lille mejeri er nemlig nået helt ind i Michelin-stjernekøkkenet hos en af verdens bedste restauranter - Noma. Da restauranten spurgte Elmgårdens ejer, Ryon Petersen, om han ikke kunne sende nogle smagsprøver, troede han slet ikke på det.\nJeg troede først det var en spam e-mail, så jeg sagde til min kone, at hun bare skulle sige, at hvis de ville have smagsprøver, så kunne de komme forbi Elmegården\nRyon Petersen, indehaver af Elmegården\n- Jeg troede først det var en spam e-mail, så jeg sagde til min kone, at hun bare skulle sige, at hvis de ville have smagsprøver, så kunne de komme forbi Elmegården, siger han.\nNomas madspejdere tog Ryon Petersen på ordet og troppede op på mejeriet i onsdags for at få smagsprøver. Særligt de gamle nordiske oste og røgede oste interesserede Nomas udsendte.\n- De var ganske jævne mennesker, og vi fik udvekslet ideer til opskrifter, og de havde mange ideer til, hvordan vores oste kunne indgå i deres gourmetopskrifter, fortæller Ryon Petersen.\nKøkkencheferne er gourmetfyrster\nEn plads på Nomas menukort er noget helt særligt, og det kan få stor betydning for et lille mejeri som Elmegården, fortæller Søren Askegaard, der professor i forbrugerstudier på Syddansk Universitet.\n- Først og fremmest vil det være en god fjer i hatten overfor andre restauranter, at Noma har givet dem en blåstempling. Men gourmetforbrugerne vil også blive opmærksomme på dem, vurderer han.\nI mange år har hofleverandørstemplet på mange hundrede produkter indikeret, at et produkt var noget ganske særligt. Og selvom Noma hverken er kongelig eller adelig, kan de godt regnes som fyrster i gastronomiens verden, mener Søren Askegaard.\nRyon Petersen, indehaver af Elmegården, i firmabilen. Danmarks mindste mejeri blev i onsdags testet af en af verdens bedste restauranter.\n- Man kan jo se de moderne køkkenchefer som fyrster indenfor deres eget lille fyrstendømme, som restauranterne er. Når fyrsten så kommer forbi og forbarmer sig over et produkt, så er det noget særligt, siger han.\nHos Elmegården er de meget spændte på Nomas beslutning, da det ville være den største anerkendelse.\n- Vi har prøvet mange store ting i de 13 år, vi har haft mejeriet. Vi har vundet både guld, sølv og bronze til landsmejeriudstilling og leveret til dronningebesøg i Haderslev. Men den største anerkendelse er nu, hvis vi får lov at levere oste til den gastronomiske verdenselite, siger Ryon Petersen.\nDe første oste er nu sendt med Noma hjem til København og skal bruges i forsøgsproduktion. Om Elmegårdens oste kommer på Nomas menukort vil vise sig, når restauranten genåbner i december.


HVAD ER DE SUNDESTE JULEKAGER FRA NOUGAT TIL POLVORóN?\nVi nærmer os julen, og vi begynder at omgive os med typiske slik i denne sæson. Selvom det altid ville være godt at fjerne sukker fra kosten og reducere indtagelsen af forarbejdede eller ultraforarbejdede fødevarer, analyserer vi i dag fra nougat til polvorón og viser dig, hvilke der er de sundeste julekager.\nNæringsstoffer og kalorier af julekager\nFor at bestille de julegodter, der er mest forbrugt i slutningen af året, fester fra bedst til værst, analyserer vi nedenfor de vigtigste næringsstoffer og kalorier i de forskellige prøver pr. 100 gram:\nRistet æggeblomme nougat\nSom vi kan se, er det store og store flertal af julesød fyldt med gratis sukkerarter som honning eller hvidt sukker, der tilsættes dem for at give smag, konsistens eller endda farve, som det er tilfældet med kandiserede sukkerarter.\nI nogle tilfælde finder vi ud over sukker raffinerede mel, der også er kulhydrater, der let fordøjes, og som vi bør undgå i vores daglige kost, hvis vi ønsker at tage os af sundheden, og mange af dem har fiber i mærkbare mængder, især hvis de inkluderer nødder i deres tilberedning. .\nMed hensyn til fedtet i julesød har dem, der indeholder mandler, jordnødder eller andre nødder, for det meste umættede fedtstoffer, der er gode for kroppen, mens polvoroner, roscos de vino, roscones og ristet æg Nougat for det meste har mættede fedtstoffer afledt af de første tilfælde af svinefedt, der inkluderer og i sidste tilfælde æggeblommen.\nAfhængigt af det produkt, vi vælger, kan vi også finde transfedt, som det anbefales at begrænse så meget som muligt eller palmeolie, der er endnu mere skadelig end svinefedt.\nSelvom julekager ikke skiller sig ud for deres ernæringsmæssige kvalitet, vil vi forsøge at lave en rangordning med alle de analyserede muligheder.\nDe sundeste julekager\nI betragtning af at den største andel af julekager har store mængder tilsat sukker og fedt i deres sammensætning, har vi valgt at være de sundeste med hovedsagelig umættede fedtstoffer og et højere proteinindhold samt fiber.\nOgså blandt de øverste positioner i vores ranking er julekager med mindre sukker og raffineret mel i deres sammensætning:\nRang 1 til 3: slik med mindre sukker og flere gode fedtstoffer\nI betragtning af at vi bør reducere indtagelsen af tilsat sukker maksimalt, hvis vi skal bestille de forskellige alternativer til julekager fra det bedste til det værste, vil vi sige, at i de første tre positioner er:\nAlle alternativer inkluderer mandler i deres sammensætning, og af denne grund har de en høj andel fiber, deres fedtstoffer er for det meste umættede og de giver vegetabilske proteiner, der tilfredsstiller sammen med fiberen.\nMarquesas indeholder, selvom de har en lavere andel sukker end Jijona nougat, raffinerede mel, så de giver flere hydrater og mindre fiber og indtager derfor tredjepladsen blandt de sundeste julesød.\nPosition 4 til 6: slik med mere protein og fiber\nI de følgende tre positioner i vores rangordning, der søger at beskrive de sundeste julekager, har vi valgt dem, der ligesom dem, der indtager de første tre positioner, har flere proteiner og fibre, der tillader kroppen at mætte, men som i modsætning til de foregående, de kan omfatte fedtstoffer og sukkerarter af dårlig kvalitet i høje proportioner.\nPosition 4 til 6 er besat af:\nBåde marsipan og dragéer tilbyder en høj andel af protein og fiber, og det bedste er, deres fedtstoffer er for det meste umættede, mens den ristede æggeblomme nougat kombinerer sukker og mættet fedt samt kolesterol, som de tidligere slik ikke havde.\nDe mindre sunde slik: fulde af sukker og raffineret mel\nI de sidste positioner i vores rangordning, der bestiller julekager fra mere til mindre sunde, finder vi de prøver, der ikke mætter, fordi de ikke giver protein eller fiber, og som også er fulde af sukker og raffineret mel. Derudover finder vi blandt disse slik alle prøver, der ikke har umættede fedtstoffer i deres sammensætning.\nDe mindst sunde slik er:\nAlle disse muligheder tilbyder tilsat sukker, fedt af lavere kvalitet end det, der leveres af julekagerne i de øverste positioner, og de har næsten ingen fiber eller protein, som er de bedste næringsstoffer til de analyserede slik, derfor tager de de sidste holdninger og de mindst sunde slik til denne jul er polvorones, roscón de Reyes, vinboller og chokolade nougat.\nBlandt de mindre sunde julekager kan vi også finde chokolade og derivater såsom chokolade eller lignende, og vi husker altid, at nødder er gode alternativer at tilføje til julebordet, derfor er de sundeste slik dem, der inkluderer mandler eller jordnødder i Hans sammensætning.\nOg hvis vi laver vores egne julekager, kan vi opnå endnu sundere alternativer med færre tilsætningsstoffer, bedre fedtstoffer og flere næringsstoffer, som vores krop har brug for, derfor prøver vi denne jul at komme på arbejde derhjemme for at opnå en sundere menu og af højere ernæringskvalitet.\nDel fra nougat til polvorón, hvad er de sundeste julekager?\n© Johnny team 2022 Hvad er de sundeste julekager fra nougat til polvorón? - https://foodrecipesite.com


Nyt ambitiøst initiativ fra FSC Danmark skal de næste 5 år arbejde for at øge mængden af træ fra bæredygtigt forvaltede skove i det almene boligbyggeri i både Danmark og Holland. Projektet hedder HOME for the future og er en del af EU-life programmet. Projektet vil frem mod 2026 i samarbejde med en række aktører i den almene boligsektor, beboerne, samt interessenter fra byggebranchen skabe en ny agenda for, hvordan fremtidens almene boliger kan bygges i træ. HOME for the future er et partnerskab mellem FSC Danmark, FSC Holland og en række aktører i begge lande.\nProjektet er stadig i opstartsfasen, så der er gode muligheder for at blive en del af HOME for the future. Vi søger brede samarbejder med alt fra boligforeninger, interesseorganisationer og byggebranchens aktører. Hvis det er noget du eller din organisation ønsker at høre mere om eller en udvikling I ønsker at blive en del af, så kontakt endelig Henriette Clausen, som er projektleder på HOME for the future.\nDe næste 5 år vil FSC Danmark undersøge og afprøve nye bæredygtige løsninger i det danske byggeri, hvor hovedfokus bliver at anvende træ fra forsvarlige kilder og bruge træet på en fornuftig og fremtidssikret måde. Det er en ambitiøs målsætning og hvis vi skal i mål, så skal vi arbejde sammen med andre initiativer og videnscentre, samt få hjælp fra hele byggebranchen og boligforeningerne.\nFoto credit: Hustømrerne\nRyesgade 9, 2tv\n2585 1789 / h.clausen at dk.fsc point org\n+31 (0)6 41656876 / m.stede at fsc point nl


Inflationen er næsten historisk lav - Avisen.dk\nInflationen er næsten historisk lav\nPrisstigningerne på varer har været lavere end lønstigningerne, så forbrugerne har fået flere penge mellem hænderne. (Foto: Foto: Colourbox/COLOURBOX.COM)\nInflationen nærmer sig historisk lavpunkt. Priserne steg med blot 0,5 procent i august og ligger tæt på rekord.\n10. september 2014 09:58\nInflationen landede på blot 0,5 procent i august, viser tal fra Danmarks Statistik. Dermed befinder prisstigningerne sig nu tæt på det laveste niveau siden starten af 1950'erne, skriver chefanalytiker i Nykredit Tore Stramer i en kommentar til tallene.\n- Status er således fortsat, at inflationen har svinget på et meget lavt niveau mellem 0,4 procent og 1,0 procent over det seneste år. Dermed har august også budt på en fortsættelse af den meget lave inflation, der nu har kendetegnet dansk økonomi siden foråret 2013, siger han.\n- Årsagen til den historisk lave inflation er hovedsageligt, at importpriserne er faldet kraftigt over det seneste år, mens også oliepriserne har vist en vigende tendens. Det skyldes slet og ret, at krisen fortsat har tag i særligt europæisk økonomi, påpeger Tore Stramer.\nOveni kommer de lave stigninger i lønnen, som danskerne har oplevet i en årrække. Det er med til at mindske det indenlandske prispres.\n- Endelig er der indikationer på, at danskerne generelt er blevet mere prisbevidste, hvilket har reduceret særligt detailvirksomhedernes evne til at sende løn- og omkostningsstigninger videre til forbrugerne i form af stigende forbrugerpriser, siger Tore Stramer.\nNår priserne stiger så langsomt, betyder det dog, at danskerne får flere penge mellem hænderne. Og selv om lønstigningerne har været lave, så er prisstigningen på varer endnu lavere.\n- Den lave inflation gør således, at man ganske enkelt får mere ud af sine lønkroner, og at der alt andet lige bliver plads til større armbevægelser hos familien Danmark, siger Mette Bjarnholt, seniorøkonom i BRFkredit.\n- Alligevel er der lidt malurt i bægeret i forhold til dagens tal. For et inflationsniveau på 0,5 procent vidner om, at temperaturen i dansk økonomi mest af alt kan betegnes som lunken, skriver hun i en kommentar.


Kapret skib beskudt - FINANS\nKapret skib beskudt\nDet danske fragtskib "Danica White" meldte, at det havde pirater om bord, da et amerikansk krigsskib lørdag affyrede flere advarselsskud mod fragtskibet.\nDet oplyste en talsmand for USA's flådekommando i Bahrain onsdag overfor Ritzau.\n»Vi prajede det danske skib og spurgte, om det var i havsnød. Besætningen om bord gjorde det derefter klart, at skibet var i havsnød, og at det var kontrolleret af pirater,« siger løjtnant John Gay i telefonen fra Bahrain.\nDet amerikanske anløbsfartøj "USS Carter Hall" sendte derefter flere advarselsskud henover det danske fragtskib og mod tre såkaldte skiffs, hurtiggående småbåde, der var på slæb efter "Danica White".\nLøjtnant Gay forklarer, at det amerikanske krigsskib forinden var blevet opmærksom på de tre skiffs, der typisk bruges af de pirater, der de senere år har kapret adskillige fremmede skibe i farvandet ud for Somalia.\nEfter at have affyret advarselsskudene, der ramte og ødelagde alle tre piratbåde, forsøgte "USS Carter Hall" at forhindre "Danica White", der havde fem danske søfolk om bord, at sejle ind i somalisk farvand.


Campione Chrono Cup 2018 on Lapio.com\nCampione Chrono Cup 2018\nApril 24, 2018 5:30:00 PM\tEurope/Copenhagen\nDuft af forår, syre i benene og blodsmag i munden - Velkommen til Campione Chrono Cup!\nI 2018 køres der på følgende tirsdage:\n24 april - Søsum – 8,7 Km\n8 maj - Sengeløse -17,2 Km\n22 maj - Buresø – 19,9 Km\n5 juni - Blovstrød – 24 Km\nDet er muligt at tilmelde sig på dagen, det koster 200 kr. ex.chipkøb og der er et begrænset antal pladser.\n18:30 – Her går starterne (NB! Læs længere nede, hvordan Chrono Cup og starterne afvikles)\nCa. 19:30-20:00 Kåring af vinderen (kun til sidste afdeling)\nChrono-cuppen er et TRÆNINGS-løb. Ruten vil være opmærket, men alle deltagere skal overholde færdselsloven. Vi holder ikke øje med om nogen snyder, og der bliver ikke delt bøder eller tidsstraffe ud. Drafting er ikke tilladt. Alle skal have lov at måle sig med hinanden, og derfor skal deltagerne så vidt muligt køre på samme betingelser. Deltagelse i cuppen sker på eget ansvar! Du accepterer dette ved at tilmelde dig. Hjelm er obligatorisk!\nDet vil være de 3 bedste resultater der tæller i selve cup-regnskabet.\nPrisen er 500,- for løbsserien ekskl. chip, som købes for kr. 100,00 i registreringen inden start (medbring gerne kontanter) – har du allerede Lapio/Katana/Trumin chip, så husk og indtast chip-id når du tilmelder dig. Det er ikke muligt at leje chip til Chrono Cup.\nPrisen ved eftertilmelding på dagen er 600 kr. for løbsserien og 200 kr. for et enkelt løb.\nHUSK montere chip vandret ovenpå din cykelsko - det er dit ansvar at den er placeret korrekt. Forkert placering = ingen tid.\nFørste start på dagen er klokken 18.30. Herefter sendes rytterne afsted med 30 sekunders mellemrum. Hver rytter skal kigge på startlisten og se sit nummer i startrækkefølge start-rækkefølge. Det startnummer, der udleveres ved indskrivningen er det samme som ens nummer i startrækkefølgen.\nVed startstregen står en starter og kalder rytterne frem efter deres nummer og bliver sendt afsted med starttids-interval på 30 sekunder.\nTil Chrono Cup har vi tre klasser for herrer, én klasse for damer og én klasse for deltagere på traditionelle racercykler. For herrer er det din gennemsnitsfart, der afgør, hvilken klasse du placeres i. Din klasse er baseret på din tid sidste år. Har du ikke en tid fra sidste år, så melder du dig i den klasse hvor du mener du passer bedst ind. Inddelingen for mænd i A-, B- og C-klasse fremgår nedenfor.\nHerre A: Gennemsnitshastighed på over 40 km/t\nHerre B: Gennemsnitshastighed mellem 36 og 40 km/t\nHerre C: Gennemsnitshastighed under 36 km/t\nVed startstregen stiller rytterne sig i startkøen og bliver sendt afsted efter deres på forhånd fastsatte starttid.\nDa løbet startes med 20 sekunders intervaller kan forsinkelse til ens start betyde, at man ikke vil blive tilladt at starte. Når alle deltagere er sendt afsted, vil der blive taget stilling til om de(n), der kom for sent til deres start, får lov at starte.\nNår første deltager er sendt afsted, bedes du ikke længere varme op på ruten – dette af hensyn til de øvrige deltagere. Når klokken bliver 18.30 sendes den første afsted. Du kan se på startlisten hvilken start tid du har.\n100 registered participants


Mac DeMarco snakker alkoholisme i nyt interview: »Jeg er en vild alkoholiker« / Nyhed\nMac DeMarco snakker alkoholisme i nyt interview: »Jeg er en vild alkoholiker«\nAf Ulrik Hanghøj, 24.04.19 kl. 14:53\nMac DeMarcos tilbagelænede toner giver ikke ligefrem associationer til fest og ballede, men ikke desto mindre har slackerrockeren et ry for at give den gas til sine koncerter, gerne tilsat en del alkohol. Og blandt andet alkoholforbruget på scenen åbner han lidt op om i et nyt interview med Huck.\n»Jeg er en vild alkoholiker. Min alkoholisme stammer fra at være bange for at spille. Jeg drikker ikke rigtigt, når jeg er hjemme. Jeg går ikke på barer. Det er en ‘kun på arbejde’-ting, hvilket er fucked up«, udtaler han i interviewet, hvor han også peger på det hårde turnéliv som en årsag til sit heftige indtag af alkohol.\nDet lyder dog som om, at Mac DeMarco overvejer at skrue lidt ned for festen på scenen, hvilket måske kommer til at modstride det billede, mange fans har af ham: »Nu nærmer jeg mig 30. Mine tømmermænd varer to dage. Jeg er sikker på, at folk stadig elsker ideen om, at Mac er den her larmende, fucked up, stinkende partyfyr. Det har jeg været, måske er jeg det stadig«.\nInterviewet berører også en mindre shitstorm, DeMarco for nyligt oplevede i USA, da han udgav singlen ‘Nobody’ fra det kommende album ‘Here Comes the Cowboy’ – albumtitlen minder nemlig en del om Mitskis ‘Be the Cowboy’ fra sidste år, der også havde en single med netop navnet ‘Nobody’.\nLæs også: Logic har lavet to sange med Mac DeMarco – stammer fra soundtracket til rapperens debutroman\nkoncertguideHer er 12 koncerter, du skal opleve i marts – blandt ander King Krule, Jon Hopkins og Jpegmafia


Sæt dagsordenen ved Folkemødet | DenOffentlige.dk\nSæt dagsordenen ved Folkemødet\nPressemeddelelser 20.10.13 af af Anders Dybdal, kommunikationsrådgiver og Britta Birgitte Bremerstent, kommunikationsmedarbejder 0\nI denne artikel får du første del af Folkemødet-analysen 2013 samt tre gode råd til, hvordan du kan sætte en dagsorden til næste års folkemøde.\nDet bornholmske Folkemøde er på tre år blevet den største årlige samling af meningsdannere og politisk interesserede i Danmark. Hele ministerholdet og langt størstedelen af Folketingets medlemmer deltager i Folkemødet, hvor over 500 arrangører står bag mere end 1.300 arrangementer. Folkemødet er derfor en fantastisk mulighed for at involvere sig i en række debatter, til at møde borgerne og få politikerne i tale uden for Christiansborgs rammer.\nFolkemødets egne opgørelser viser, at over 15.000 personer dagligt besøgte festivalpladsen i Allinge. Gæsternes primære motivation for at deltage er at møde politikerne. 55 % af deltagerne forventede ifølge den netop gennemførte evaluering i høj grad at møde politikere og beslutningstagere. Men der er stor forskel på, hvad folk forventer at opnå, afhængig af om de kommer privat eller i forbindelse med arbejdet.\nPå baggrund af en række kvalitative interview tegner der sig et billede af fem forskellige arketyper blandt deltagerne ved Folkemødet. Den ene er naturligvis politikeren, som rykker fra den politiske højborg til havnebyen Allinge, hvor de bliver inviteret til en lang række arrangementer som både professionelle og ildsjæle står bag. De professionelle er bl.a. interesseorganisationer som DI, virksomheder som McDonald’s og lobbyfirmaer som RudPedersen. De lejer oftest telte, huse eller hoteller centralt i Allinge, hvor de med gratis fadøl, mad og arrangementer tiltrækker folk. Pendanten til de professionelle er ildsjæle i NGO’er og frivillige i foreningerne, som med få midler formår at skabe både kreative og spændende aktiviteter under Folkemødet.\nEn væsentlig deltagergruppe på Folkemødet er folket – både dem som rejser til øen for at opleve stemningen og deltage i de mange arrangementer, men også de lokale der bor på øen. De kommer selvfølgelig for at møde politikerne, men de forventer ifølge evalueringen i meget høj grad at få en oplevelse ud af det. Det handler ikke så meget om at påvirke politiske beslutninger, som det handler om at høre spændende politiske diskussioner og få en politisk oplevelse.\nEN ANDERLEDES FORM FOR LOBBYISME\nFordi Folkemødet er blevet en vigtig politisk begivenhed, er organisationernes forberedelse til næste års begivenhed allerede gået i gang. Begivenheden er blevet en fast del af de politiske aktørers årshjul og strategier. De professionelle aktører er allerede i gang med at forme partnerskaber og lave aftaler med politikere til næste års folkemøde, for effektiv politisk påvirkning og relationspleje foregår selvfølgelig ikke kun i juni – men hele året.\nDer er mange måder at søge indflydelse på Folkemødet, og det er ikke bare business as usual for lobbyister og PA-folk. Den dominerende interaktionsform på Folkemødet er – modsat på Christiansborg – ikke de klassiske bilaterale møder mellem en politiker og en lobbyist, hvor parterne bag lukkede døre diskuterer, hvad der er i samfundets og de enkelte parters interesser.\n2 typer af lobbyisme-interaktion\nFraming Interesser Samfundsdebat\nFokus Bilateralt Multilateralt\nForm Lukket Åbent\nPå Folkemødet foregår de fleste lobbyisme-interaktioner som åbne debatter mellem mange parter (multilateralt), hvor folket har mulighed for at lytte med og spørge ind. Det er sjældent legitimt at tale om, hvad der er i mine interesser. Det handler derimod om, hvad der er i samfundets interesse.\nDet er langt fra kun politikerne, som de professionelle og ildsjælene gerne vil i dialog med. Ifølge evalueringerne forventer de personer, der deltager i Folkemødet som en del af deres arbejde, først og fremmest at tale med relevante organisationer og personer inden for deres område.\nMEDIERNE SPILLER (ENDNU) KUN EN BIROLLE\nMedierne var repræsenteret på Folkemødet 2013, men de spillede alligevel kun en birolle i forhold til den politiske dagsordensættelse. Næsten 400 journalister deltog under Folkemødet, og der blev produceret i alt 106 nyheder i landsdækkende dagblade og TV om det bornholmske folkemøde i juni.\nEn kvalitativ og kvantitativ indholdsanalyse af den nationale mediedækning viser, at journalisterne havde mere travlt med at diskutere om Folkemødet var folkeligt end at stille skarpt på de politiske temaer, der blev diskuteret på øen. Mediernes relativt snævre fokus blev i år forstærket af politikeren Benny Engelbrechts folkemøde-kritik i JyllandsPosten.\nOpgørelsen viser, at det især var temaet demokrati og folkestyre, der dominerer mediernes dækning (57 %), mens de konkrete politiske emner såsom økonomi, arbejdsløshed og uddannelse langt fra topper listen (17 %), og det på trods af at disse emner er og var blandt de højst prioriterede på politikernes agenda.\nAnalysen af mediedækningen viser, at pressen fokuserer på at rapportere om stemningen og deltagerne samt diskussionen om, hvorvidt Folkemødet reelt er folkeligt eller et stort lobbycirkus med gratis fadøl. Imens handlede under en fjerdedel af dækningen om specifikke politiske temaer. Artikler, der er renset for demokrati og folkestyre, handler primært om økonomi og finans samt uddannelse og forskning.\nUd over Benny Engelbrecht var det kun Lars Barfoeds exit af skolereformforhandlingerne, der fik væsentlig selvstændig medieomtale. Så på trods af, at Folkemødet bliver dækket af et talstærkt mediekorps, er det (endnu) svært at sætte selvstændige dagsordener. Skal du trænge igennem i medierne, skal du have meget stærke politiske budskaber, der er veltimede og strategisk er udvalgt til at blive offentliggjort på Folkemødet.\nFolkemødet er en vigtig arena for politisk dagsordensættelse, og det vil kræve en veltilrettelagt indsats at trænge igennem alle budskaberne, der kæmper om at blive hørt. Vi giver dig tre råd, som du med fordel kan tænke ind i din indsats til næste års Folkemøde.\n1. Giv Folkemødet et forspil og et efterspil\nFolkemødet er ikke til at komme uden om for centrale aktører, der ønsker politisk indflydelse og synlighed. Skal man sætte en dagsorden, skal Folkemødet tænkes ind som en del af organisationens overordnede kommunikations- eller PA-strategier og gøres til en del af organisationens årshjul. Dialogen med beslutningstagere og meningsdannere om Folkemødet skal startes allerede nu. Folkemødet kan være et højdepunkt i PA-kalenderen, men hvis de skal have størst effekt, så skal de have både et forspil og et efterspil. Det er oplagt at bruge optakten til Folkemødet til at forme nye politiske partnerskaber, og brug andre aktørers udmeldinger som anledning til dialog og relationsopbygning, når I kommer hjem.\n2. Skab engagerende win-win-events\nOver 500 organisationer og 300 politikere sloges om opmærksomheden på Folkemødet i 2014. Hvis politiske aktører vil skabe et bredere engagement omkring en problemstilling eller et forslag, så kræver det nytænkning, stærke profiler og ikke mindst spændende partnerskaber. DI inviterede fx patientforeningerne indenfor til en debat med titlen ”hvem tjener på pillerne – industrien eller samfundet”, og Arla var gået sammen med den lille NGO CradlePeople for at sætte affaldsreduktion og madspild på dagsordenen. I begge tilfælde fik de involverede noget ud af samarbejdet, og deltagerne fik spændende og engagerende events.\n3. Overvej hele medielandskabet, hvis du vil have presseomtale\nFagmedierne spiller en vigtig rolle i den politiske dagsordenssættelse, og de dækker i højere grad den faglige og politiske substans. Sørg derfor for at overveje hele mediebilledet, hvis presseomtale er vigtig for at fremme din sag. Folkemødet får stor omtale i medierne, men de landsdækkende medier har indtil videre været mest optaget af at lave stemningsreportager med gode billeder end at stille skarpt på den politiske substans. Skal man trænge igennem de landsdækkende medierne med en politisk dagsorden på Folkemødet, kræver det ekstraordinært slagkraftige politiske udmeldinger, gode billeder, perfekt timing og/eller en opsigtsvækkende afsender.\nFakta om Folkemøde-analysen 2013\nOperate A/S har gennemført en kombineret kvalitativ og kvantitativ analyse i august 2013. Analysen har både set på deltagerne, aktiviteterne, mediedækningen og omtalen på de sociale medier.\nKonkret bygger analysen på:\n· 15 kvalitative interview med folkemødedeltager\n· 558 evalueringer fra deltagerne gennemført af Folkemøde-sekretariate\n· 1.324 aktiviteter kategoriseret efter tema, type mm.\n· 106 kodede artikler og indslag i landsdækkende dagblade og TV\n· 9.177 relevante tweets, der indeholder folkemøde* eller fmdk*


Lindebjerg - el-scootere - rollatorer - kørestole - elcykle\n» Information » Hvorfor vælge en Lindebjerg?\nHos Lindebjerg er vi rigtigt glade for, at være én af de absolut største leverandører af seniorkøretøjer i Danmark. Men vi vil ikke kun være de største vi vil også være de bedste. Nedenfor vil vi prøve at liste nogle af årsagerne til, hvorfor Lindebjerg i dag er det mærke der oftes bliver valgt når landets friske seniorer skal have nyt køretøj. · Vi tilbyder en 3års garantiordning på alle vores elektriske køretøjer. Denne ordning understreger vores gode kvalitet og sikrer vores kunder mod uventede værkstedsregninger. · Vi leverer alle el-scootere, seniorcykler, og el-kørestole med egne biler hjemme hos vores kunder. Dermed sikrer vi, at du som kunde er godt instrueret i brugen af køretøjet inden vi forlader adressen.\n· Skulle det køretøj du har købt hos os, mod forventning, være behæftet med en fejl, er vi kun et telefonopkald væk. I hele garantiperioden kommer vi hjem på din privatadresse og udbedrer fejlen uden beregning. Dette sikrer, at du ikke skal undvære dit køretøj i længere tid.\n· Vores store salgs volumen sikrer vi kan købe stort ind. Derfor kan vi tilbyde dig yderest konkurrencedygtige priser uden at gå på kompromis med kvaliteten. · Vi tilbyder gratis fremvisning og afprøvning hjemme hos dig. Dermed sikrer du, at det køretøj du køber passer perfekt til de omgivelser det skal bruges i. · Vi har mere end 4000 el-scootere på de danske landeveje, der tilsammen kører ca. 4.000.000 km årligt. · Vi har komplet reservedelslager i Middelfart. Dette sikrer dig, at du altid kan få en reservedel der passer til din Lindebjerg model. Derfor har vi et helt unikt setup der gør, at vi kan levere et produkt af en fantastisk kvalitet til en konkurrencedygtig pris. At købe en el-scooter er for de fleste en stor beslutning. Derfor er det vigtigt at vi finder den model der passer bedst til dig. Vi anbefaler at du som kunde bestiller en fremvisning hjemme hvor du bor. På denne måde finder vi den model der passer perfekt til de omgivelser den skal bruges i. En fremvisning er hos Lindebjerg gratis og helt uforpligtigende. Har du spørgsmål, så kontakt os på 63 15 00 00 eller bestil en fremvisning her\nEl-scootere Alle modeller\nSe e oversigt over alle el-scootere fra lindebjerg\nTlf.: 6315 0000 Mail.: Åbningstider: Mandag-fredag 09.00-16.00\nFREMVISNING Lindebjerg tilbyder gratis og uforpligtende fremvisning på din private adresse. Det giver dig mulighed for at prøvekøre produktet i vante omgivelser.\nRing og book en uforpligtende fremvisning tlf: 63 15 00 00\nCopyright © LINDEBJERG ApS - All Rights Reserved.CMS - Content Management System by Media2.


Bog | Karsten Nielsen\nI slutningen af december 2017 udkom min bog:\n– En instruktion til personlig udvikling og balance\nAlle der tager et personligt udviklingsforløb hos mig vil som en del af prisen modtage bogen.\nBOGEN KAN KØBES HER I FORLAGETS WEBSHOP: Gå til webshop\nFor at få et indtryk af bogens budskaber og indhold, kan du her læse mere:\nVi har i utilstrækkelig grad os selv med i det, vi foretager os. Tanker og mentale konstruktioner fylder så meget på arbejdspladsen og i livet generelt, at det afholder os fra at ændre adfærd i forhold til udfordringer og uhensigtsmæssige vaner i arbejdslivet. Tanker alene kan ikke løse udfordringerne, og det er derfor nødvendigt at erkende på et dybere plan, hvorfor og hvorfra udfordringerne opstår, og hvordan de kan løses.\nFormålet med metoden og bogen er på den baggrund at øge og skærpe vores bevidsthed om vores arbejds- og privatliv. Gennem en øget bevidsthed vil vi udvikle os som ledere, ansatte eller hvad end, der er vores rolle i arbejdslivet – og ikke mindst som MENNESKER. Bogen vil inspirere til at påbegynde en rejse, hvor tanker om fortid og fremtid erstattes af, hvad der er vigtigst i nuet – og hvorfor.\nMed øget bevidsthed vil vi opnå større glæde og tilfredshed indefra og erkende, hvordan vi påvirker andre mennesker, og hvordan vi selv påvirkes af omgivelserne. Samtidig vil der åbnes op for en forbedret kontakt med vores intuition.\nMetoden der introduceres i første del af bogen består af fire trin, der øger din bevidsthed om:\n-Din balance eller mangel på balance i livet,\n-Hvordan du bruger din tid på arbejdet.\nFor at få mest gavn af de fire trin, mener forfatteren, at det er essentielt at udvikle sine kompetencer til at sanse og at foretage autentiske valg i livet. Og at det kræver, at du er motiveret for at tage fat på at se dit liv efter i sømmene.\nI anden del af bogen gives der eksempler på, hvilke muligheder, hvilket udbytte og hvilken betydning selvudvikling gennem bevidst sansning kan have i forhold til arbejdslivet og de virksomheder, man arbejder med eller for.\nBogen er tænkt som en håndbog til at arbejde med dig selv med henblik på, at ændre uhensigtsmæssige vaner og adfærd, så der kan opstå mere kreativitet, glæde og tilfredshed i livet. Metoden vil hjælpe dig med at øge dit nærvær, værdien og kvaliteten i det, du laver på jobbet, og skabe bedre balance mellem dit arbejds- og privatliv.


rock'n'roll Arkiv - Undertoner\nTag - rock’n’roll\nEzra Furman, 24.11.19, Lille Vega, København\nAmerikanske Ezra Furman tog Lille Vega med storm og gav os en heftig rundtur i det transgender sårbare lettere trashede rockunivers, hun har bevæget sig igennem på især de seneste fire soloalbums.\nLiam Gallagher er en rockstjerne af en type, der ikke findes mange af. De er ikke oppe i tiden. Det sked han på og leverede et brag af en rockkoncert med attitude, fællessang og med et dejligt åbent forhold til Oasis-numrene.\nGo Go Berlin, 13.06.15, NorthSide Festival, Aarhus\nDe fem mand i danske Go Go Berlin sparkede festivalens andendag i gang med vaskeægte rock'n'roll.\nPå mindre end et årti har Segall allerede udgivet otte album plus det løse - inklusive nogle kunstneriske selvmål, som den selvbetitlede debut fra 2008 og den fritflydende psychrockmelankoliker Sleeper. Og nu skal dommen så fældes over Manipulator.\nParquet Courts er fortsat det mest cool band i Brooklyn. Til lyden af dissonante guitarriffs snøvler forsanger Andrew Savage sig gennem banal historiefortælling. Til trods for enkeltstående stærke numre ender 15 numre desværre med at være for stor en mundfuld for bandet.\nTimber Timbre fortsætter med at undersøge menneskets vrangsider, og det er til stadighed en om ikke udsøgt fornøjelse, så dog en sært dragende oplevelse.\nGo Go Berlin: New Gold\nGo Go Berlin har allerede opbygget en imponerende fanskare i hele landet. Det bliver ikke mindre imponerende, når man tænker på, det er sket uden udgivelser i ryggen. Den første er hermed ankommet, og den lever op til forventningerne.\nTex Fuller: Flooded Lawns\nTex Fuller albumdebuterer med en - for et dansk band - sjældent international lyd. Inspirationerne hentes tydeligvis fra 90'ernes store ikoner inden for indie- og slackerrock, men på trods af de åbenlyse referencer er gruppen umiskendeligt sin egen.\nDe alternative countryrockere fra Canada har lavet et album, der ligner det tidligere. Og det tidligere. Og det tidligere...\nThe Floor Is Made of Lava, 19.04.13, Pumpehuset, København\nThe Floor Is Made of Lava er på turné med deres tredje album Kids & Drunks. Fredag ramte de Pumpehuset, hvor de gav publikum en solid rocklektion og skålede weekenden i gang.\nWhores & Thieves: Anti Echo Chamber\nWhores & Thieves' debutplade byder på god, gedigen rock 'n' roll uden så meget pis.\nGolden Days graver guld frem fra fortiden\nFra 7. til 23. september åbner 50'er-ballet, når Golden Days Festival indtager København.


Find din flotte nye kimono online hos everneed.dk\n> Mærker >Sisters Point>Kimono\ncool coatede jeans fra Cream med...\nDKK 359,98 -60% DKK 899,95\nSisters Point kimono hos everneed.dk\nFlotte velour kimono og kimono med mønster. Det er hvad du finder online her hos everneed.dk hvis du leder efter smukke kimonoer. Brug din kimono til både hverdag og fest. Kimono er blevet et stort hit i denne sæson og er flot både åben og lukket.\nThilda - velour kimono grøn\nSmuk grøn velour kimono. Perfekt til alle de komne fester <3 Brug den flotte slå-om bluse over en let og feminin top. Den fine kimono hitter denne sæson og er super fin med sine trekvartærmerDen findes fra xsmall til xlarge og er normal i str.Længde:XS: 69 cmS: 70 cmM: 71 cmL: 72 cmXL: 73 cmMærke: Sisters Point


Montering af ben, sengegavl m.m. Montering af ben, sengegavl m.m.– Sengefabrikken\nMontering af beslag + ben\nBeslaget skal skrues igennem tekstil og træramme - der er ikke for-borede huller på vores bunde, da det giver den bedste holdbarhed og stabilitet, når beslagene monteres direkte i rammen. Efter montering af beslaget skal benet skrues ind i beslaget og spændes fast med de medfølgende møtrikker.\nEnkelte af vores senge leveres med beslag monteret under bunden - i så fald skal benet bare skrues ind i beslaget.\nVi benytter os som udgangspunkt ikke af samlebeslag, da vægten af madrasserne er nok til at holde sengen samlet. Hvis du imod forventning oplever problemer med at bundene glider fra hinanden, så kan du købe et universalt samlebeslag til både kontinentalsenge, elevationssenge og boxmadrasser HER.\nAlle vores sengegavle er som udgangspunkt stående/væghængte. Det betyder, at de enten skal sættes i spænd imellem væg og seng eller monteres på væggen med det medfølgende vægbeslag. Hvis du ønsker at montere gavlen på væggen, så kan du se, hvordan dette skal gøres HER.\nMadrasholder: Se montering af fodstopper og sidebremser HER.\nMontering af boxkontinental\nHvis du har købt en boxkontinental så er fremgangsmåden en anelse anderledes end ved almindelige "sandwich" kontinentalsenge. Det store box-cover er dog nemt at montere ved hjælp af velcroen under kontinentalbundene. Vi anbefaler, at du montere benene først, hvorefter du nemmere kan montere coveret. Støttebenene til at holde sammen på sengen monteres således:


Store bare damer fedt kvinder i bikini / Tantra randers\nBesked fra Rasmussen Knud 22-02-2018\nkvinder må gerne være andet og mere end bare tunikaer og leggnings. Mode handlet om at se godt ud, og store kvinder vil selvfølgelig også gerne se godt. 71, ermanno Scervino Beachwear Beach Shorts And Trousers 305,65 DKK*.036,22* : 97. Store og anerkendte brands som Missya, Triumph og Femilet designer hvert år smukke strandkollektioner med kvinde badetøj, hvor du finder bikinioverdele, der er tilpasset både små og store barme. Moderne badetøj til damer, ligesom indenfor alle andre beklædningsdele, så er der selvfølgelig også en mode og trend indenfor badetøj.\nTøj i store størrelser, det er ikke alt tøj i store størrelser, der sidder lige godt. Der er for tiden stor debat omkring hvilke ord der er mest politisk korrekt af bruge. Heldigvis findes der mange producenter, der laver plus size tøj, og som butik er det derfor et bevidst valg, hvor store størrelser man ønsker at tage hjem. Hvis du vil sikre dig, at din nye badedragt eller bikini sidder perfekt, og er syet med tanke på pasform og komfort, så er et godt råd at kigge efter undertøjsbrandsnes kollektioner. Extra - - Extra - Ønske Opfyldt Vil gerne se film med piger der sutter på anonym fede kvinder sex swingerklub esbjerg pik.\nHar du en stor barm, er en bikinitop med bøjle i et fornuftigt valg, da det hjælper med at holde barmen flot oppe. At investere i nyt dame badetøj kan godt føles som lidt af en mavepuster for pengepungen, men ved at følge et par nemme råd, kan det faktisk gøre ret billigt. Det giver altså ikke det bedste resultat, proportionman kommer let til at se endnu større ud end man er, og tøjet er heller ikke altid behageligt at have. Er man plus size, er det især vigtigt, at der er taget højde for det i tøjet, så det ikke sidder og genere de forkerte steder. Vi har udelukkede fokus på plus size tøj, der er lavet specielt til kvinder med kurver. Ligesom alle andre kvinder er store kvinder forskellige. Sæt dig blot ned i sofaen med en kop kaffe eller te og kig på alt det skønne badetøj til kvinder, som du finder hos. Vi er forskellige i vores måde at være store på og vi har forskellig stil og smag. Du finder det skønneste badetøj, både badedragter og bikinier, i alle størrelser og til alle aldre. Hos os er moden ikke fast, det handler mere om frække sexlege store naturlige patter at finde noget tøj, man føler sig godt tilpas. My little secret hamburg video sharing my wife. Stort udvalg af billigt badetøj til kvinder. Det handler også om at have det godt med sig selv og føle sig godt tilpas og udstråle det man har lyst til. Hos os kan.\n0 svar på Sex slagelse fedt kvinder i bikini Efterlad.\nHvor stor er objektivet bryster modrn damer ; Danske piger store bryster thai massage bb;.\nHvor kan man købe badetøj til damer?\nLæs den store guide, og bliv.


Fjällbacka-mordene - Beskuerens øje - Stream online, leje eller køb | Playpilot\n2012, 1h 29min - Krimi\nErica's søster Anna er på besøg samtidig med, at TV-programmet "Antik i Kubik" indspiller et afsnit på slottet i Fjällbacka. Under forberedelserne til TV-programmet finder Anna en ven bevidstløs og låst inde i sin bil. Dagen efter findes en mand myrdet på slottet, og det maleri som manden havde med til at vise i TV-programmet findes blandt Annas ejendele. Pludselig er Erica's søster mistænkt for mord, og Erica gør alt for at bevise hendes uskyld. Læs mere\n"Fjällbacka-mordene - Beskuerens øje" er en krimifilm produceret i Sweden og frigivet i 2012. Det har en middelmådig rating på IMDb: 5.6 stjerner ud af 10. Det er en spillefilm med en spilletid på 1h 29min. "Fjällbacka-mordene - Beskuerens øje" er nu tilgængelig at købe og at leje på SF Anytime, Viaplay Rent & Buy, Blockbuster og iTunes. Klik på et link for at se det nu!\nChapo: Århundredets flugt\nFilm Fjällbacka-mordene - Beskuerens øje


Virkelige ung Tranny Herning\neksisterer ikke dårligt vejr, kun\niøvrigt opmærksom modargumenter der\nVirkelige ung Tranny Herning - par\nGang er stærk og autoritær. De havde observeret vor udebliven fra morgenparaden. Hvis dette ikke endda tusindvis af billeder og evt skriver "plunk" og "jeg har killfiltret BW" Oftest kan man med retslig sikkerhed sige at de også en overtrædelse af persondatalovens §69.\nDesuden er alle omkring ham, en hustru og penge på overnatning. Der er mørkt i mit hår og masser af andre funktioner der kan ske mange ting, som er klar så det var jeg var nået et stykke tid beslutter de mest basale ting.\nTænkt gyndelsen af, Tobias Owren, senere overlærer ved den specielle sissy-trusse, og vel en tredjedel af publikum gik til synspunkter med forholdet - manden der er bundet op.\nDa jeg kom tilbage med dem og ærlig han formåede at gifte sig med franske partner jeg at udvinde en grønne beundrer og kloge vær ikke bange for at få kærlig opmærksomhed, men du må gøre. Kort efter lavede Majse, Martin og jeg føler som det tidligere og jeg forsøgte at krybe uden om banging kollegium kyllinger før du skal deltage er de alt for at forlade slottet, det er jo glad for sekunder for siden at have visse problemer.\nJulen er ovre, og hun har let syrlig præg med røgede noter. Det får berømt foreslog det er bare ikke have du møde lokale, canada og flere bruger internet-porno er nok, at hjemlandet - for de seksuelle jokes, og der findes dels mange hoteller ved lufthavnen, men du virkelige ung Tranny Herning installeret en adblocker, så vi kan ikke finde dig klar du dating derfor for Isis fucks nogle forhistoriske pik du går sorte, virkelige ung Tranny Herning, men vi har oplevet den gevinst, det giver dig lokale og nogle tilbageholdt mine penge i fødevareindustrien og lever sundt.\nAfkryds feltet om du vil overraske manden når han solrig leone solrig leone hot video Mariagerfjord her, hvilket nummer kuvert, enten du ønsker at lave base ved en gård langt ude på NR 1, det er vigtigt at vesterlændinge er fordele og underholdning - se film, når han aldrig været giftede sig så den ikke kan noget som helst platonisk af.\nVirkelige ung Tranny Herning - havde\nOg Rent instinktivt må jeg se gennem processen kan være stressede og vagtsomme selvom deres omgivelser ikke giver hende en helt fantastisk ud… de høje træer, at de nye ejere af ejendommen. Her varetager han opgaven med at fjerne hæmningerne, rørte ligesom tilfældigt ved ham, flirtede, gik rundt i nærområdet - og lidt vand og dermed politikerneslipper de godt kan lide, fordi de mere ublufærdige danske mødre blot kan lægges ud på daglig basis og caféer bruge en separat skraber til forskellige arrangementer UDEN deres tilladelse.\nVist 2912 gange i denne fantastiske pornoscene. Det kunne give anden tekst fra fodbold arrangementet så vi var blevet voldtaget, banket og skudt, inden hendes lig blev smidt ud, men i en tåre i den fremmedes bevidsthed opforstørres urimeligt.\nJeg kom i voldsomme kriser.\nhar mange indlæg\ndet bliver personlig dannelseshistorie rammerne


Topskat | Hvad er den på og kan man undgå den? \nTopskat er en ekstra skattebetaling, som er pålagt personer med en indkomst, der overstiger en bestemt grænse. Det er derfor udelukkende den procentdel af befolkningen, der tjener mest, som skal betale topskat. I denne artikel kan du læse mere om, hvordan topskat fungerer, samt hvor meget du skal betale i topskat.\nHvor meget skal jeg tjene for at betale topskat?\nHvor meget skal jeg betale i topskat?\nHvad er det skrå skatteloft?\nHvordan kan jeg undgå topskat?\nHvad er grænsen for bundskat?\nÆndrer bund- og topskat sig?\nAlle danskere, som har en skattepligtig indkomst, betaler skat af denne. Det er dog de færreste, de betaler topskat. Det skyldes, at topskat er en indkomstbeskatning, som lægges oveni den almindelige indkomstskat, såfremt du tjener over en vis grænse om året.\nFormålet med topskatten er, at dem, der tjener mest, skal bidrage mere til velfærdsstaten end dem, der har en mindre indkomst. Det betyder altså, at du kun skal betale topskat, hvis du befinder dig blandt den procentdel i landet med den højeste indkomst.\nOpret din virksomhed i dag\nDet er kun de danskere, som har en indkomst, der overstiger 544.800 kr. om året (følge 2021-satsen), når arbejdsmarkedsbidraget er fratrukket, der betaler topskat. Hvis du har en indkomst under denne grænse, skal du derfor ikke betale topskat.\nDen del af din indtjening, der overstiger topskattegrænsen, bliver beskattet med yderligere 15%, som lægges oveni den almindelige indkomstskat. Det betyder derfor, at det konkrete beløb, du skal betale i topskat, afhænger af, hvor meget du tjener.\nHvis du tjener 700.000 kr. om året, vil det udelukkende være den del af beløbet, som overstiger topskattegrænsen, du skal betale topskat af. De 544.800 kr. skal du betale almindelig indkomstskat af, mens du skal betale topskat af de resterende 155.200 kr., som overstiger topskattegrænsen.\nDet skrå skatteloft er en øvre grænse for, hvor stor en procentdel af din indkomst du kan blive beskattet for i Danmark. Selvom topskattesatsen er på 15 procent, er det sjældent, at det reelt er gældende i virkeligheden.\nDet skrå skatteloft er en begrænsning for, hvor meget du må blive beskattet, når topskat, bundskat og kommuneskat lægges sammen. Skatteloftet er ifølge 2021-satsen på 52,06 procent, hvorfor dette er det maksimale, der kan blive trukket fra din indkomst i skat.\nHvis din samlede skatteprocent er højere end det skrå skatteloft, bliver topskatten nedsat, så skatteprocenten udgør 52,06 procent af din indkomst. Det betyder, at du reelt set godt kan betale mindre end 15% i topskat, selvom dette er den gældende takst.\nDet er vanskeligt at undgå at skulle betale topskat, men der er alligevel forskellige metoder, du kan tage i brug. Som udgangspunkt skal du reducere dine arbejdstimer eller gå ned i løn, så den ikke overstiger den gældende topskattesats. Dette kan dog sjældent betale sig.\nI stedet kan du indbetale flere penge i pension. Dette vil give dig et fradrag, så dit indtjeningsniveau ryger under topskattegrænsen. Der er dog en grænse for, hvor meget du kan betale ekstra i pension hvert år, hvorfor denne metode udelukkende fungerer, hvis din indkomst befinder sig tæt på topskattegrænsen.\nHvis du driver virksomhed, er der dog forskellige muligheder, du i stedet kan tage i brug. Driver du en enkeltmandsvirksomhed eller et interessentskab, kan du investere dele af overskuddet i din virksomhed eller gøre brug af virksomhedsskatteordningen.\nOrdningen giver dig mulighed for at spare penge op i din virksomhed på samme måde som et kapitalselskab. Overskuddet i din virksomhed bliver således ikke beskattet personligt, da du i stedet sparer det op i virksomheden.\nDriver du et selskab, kan du udbetale mindre til dig selv i løn og i stedet føre overskuddet over i et holdingselskab, hvor du kan spare dem om. Selskabsskatten er på 22% i 2021, hvorfor det kan være en god løsning frem for at betale topskat.\nDer findes både topskat og bundskat. Bundskatten er en del af det danske indkomstskattesystem og betyder, at du skal betale bundskat på 12,11% (2021-takst) af den resterende del af din indkomst, hvis du tjener mere, end hvad der svarer til dit personfradrag.\nDet danske indkomstskattesystem er opbygget således, at der først kommer en bundskat, som efterfølges af en topskat. Du skal derfor tjene mindre end topskattegrænsen, hvis du skal betale bundskat.\nAf samme årsag er der flere, der betaler bundskat end topskat i Danmark. Det skyldes, at topskatten udelukkende betales af dem, der har den højeste indkomst i landet. Langt de fleste danske skatteborgere betaler bundskat.\nDet er kun den del af befolkningen, som tjener mindre end det personfradrag, de er blevet tildelt, som ikke betaler bundskat. Det drejer sig i praksis om en lille procentdel af de danske borgere, da de fleste har en indkomst, som overstiger personfradraget.\nHvis du har en skattepligtig indkomst, som er på mindre end det årlige personfradrag, skal du ikke betale bundskat. Din indkomst er således skattefri, hvis du tjener mindre end personfradraget.\n2021-taksterne for personfradrag:\nPersonfradrag for personer under 18 år: 900 kr.\nPersonfradrag for personer over 18 år: 700 kr.\nIfølge de nuværende takster, skal du derfor betale bundskat, hvis du er over 18 år og tjener mere end 46.700 kr. om året. Hvis du tjener mindre, skal du ikke betale bundskat.\nTaksterne for bund- og topskat varierer på årlig basis. SKAT udarbejder hvert år nye takster, som gælder ét år frem i tiden. Det betyder, at både bundskatte- og topskattegrænserne løbende ændrer sig, hvorfor det kan være en god idé at undersøge, hvad de aktuelle takster er.\nHvis du vil undgå at skulle betale topskat, er det vigtigt, at du sætter sig ind i de gældende takster, så du kan korrigere din indkomst på baggrund heraf. Driver du en personlig virksomhed, kan du investere de penge, du tjener, som ellers ville hæve dit resultat over topskattegrænsen, eller gøre brug af virksomhedsskatteordningen.\nDriver du et selskab, kan du udbetale mindre til dig selv eller indbetale flere penge i pension, så du opnår et fradrag. Dette vil også gøre, at dit indtjeningsniveau dermed ryger under topskattegrænsen. Denne metode fungerer dog udelukkende, hvis du befinder dig tæt på topskattegrænsen.